**ফাবিয়ানো লুইগি কারুয়ানা** (ইতালীয়: Fabiano Caruana; জন্ম: ৩০ জুলাই, ১৯৯২) ফ্লোরিডার মায়ামিতে জন্মগ্রহণকারী ইতালীয়-মার্কিন দাবার গ্র্যান্ডমাস্টার, সাবেক অসাধারণ প্রতিভাশীল দাবাড়ু। বিভিন্ন সময়ে বিশ্বের ২নং র‌্যাঙ্কিংধারী দাবাড়ু হিসেবে পরিচিত তিনি। বর্তমানে মার্কিন যুক্তরাষ্ট্রের জাতীয় চ্যাম্পিয়ন **ফাবিয়ানো কারুয়ানা**।

১৫ জুলাই, ২০০৭ তারিখে কারুয়ানা মাত্র ১৪ বছর ১১ মাসে ২০দিন বয়সে ইতালি ও মার্কিন যুক্তরাষ্ট্র উভয় দেশের দাবার ইতিহাসে সর্বকনিষ্ঠ গ্র্যান্ডমাস্টার হবার গৌরব অর্জন করেন। পরবর্তীতে অবশ্য অক্টোবর, ২০০৯ সালে রে রবসন তার এ রেকর্ড ভঙ্গ করে দেন। অক্টোবর, ২০১৪ সালে ২৮৪৪ ইলো রেটিং লাভে সক্ষম হন। এরফলে দাবার ইতিহাসে তৃতীয় সর্বোচ্চ র‌্যাটিংধারী দাবাড়ু হন তিনি।

প্রারম্ভিক জীবন
---------------

মার্কিন যুক্তরাষ্ট্রের মায়ামিতে লু ও সান্তিয়ানা দম্পতির সন্তান তিনি। ইতালি ও মার্কিন যুক্তরাষ্ট্র উভয় দেশের নাগরিক তিনি। চার বছর বয়সে তার পরিবার মায়ামি থেকে নিউইয়র্কের ব্রুকলিনে স্থানান্তরিত হন। পার্ক স্লোপের কংগ্রেগেশন বেথ এলোহিমে বিদ্যালয়ের দাবা প্রতিযোগিতায় তার দাবা প্রতিভা উন্মোচিত হয়। তখন তার বয়স ছিল মাত্র পাঁচ বছর। একই বছর নিউইয়র্কের কুইন্সের পোলগার দাবা কেন্দ্রে অনুষ্ঠিত তিনি তার প্রথম প্রতিযোগিতায় অংশ নেন।

বারো বছর পর্যন্ত তিনি মার্কিন যুক্তরাষ্ট্রে অবস্থানসহ খেলতে থাকেন। এ সময়ে মাঝেমধ্যে ইউরোপ ও দক্ষিণ আমেরিকায় অনুষ্ঠিত প্রতিযোগিতাসমূহে অংশ নিতেন। ছয় থেকে আট বছর বয়সে তার প্রথম দাবা কোচ ছিলেন জাতীয় মাস্টার (এনএম) ব্রুস পান্দোলফিনি। আট থেকে বারো বছর পর্যন্ত জিএম মিরন শের দাবা শিক্ষা দেন।

পেশাদারী দাবায় অন্তর্ভূক্তির লক্ষ্যে ২০০৪ সালে বারো বছর বয়সে তার পরিবার ব্রুকলিন থেকে মাদ্রিদে চলে যান। ২০০৫ থেকে ২০১৫ পর্যন্ত ইতালির পক্ষে খেলেন। মাদ্রিদে তিনি আন্তর্জাতিক মাস্টার বরিস জটনিকের কাছে প্রশিক্ষণ নেন। এরপর ২০০৭ সালে গ্র্যান্ডমাস্টারআলেকজান্ডার চারনিনের কাছে প্রশিক্ষণ নেয়ার জন্য বুদাপেস্টে চলে যান। ২০১০ সালে সুইজারল্যান্ডের লুগানোতে চলে আসেন। ঐ বছর শেষে গ্র্যান্ডমাস্টার ভ্লাদিমির চাচেলভের কাছে খেলা শেখেন।

খেলোয়াড়ী জীবন
---------------

২০০৭ সালের জুলাই মাসে ফার্স্ট স্যাটারডে জিএম প্রতিযোগিতার শিরোপা জয় করেন। বুদাপেস্টে অনুষ্ঠিত ঐ প্রতিযোগিতায় ৯ খেলায় ৭ পয়েন্ট পান। এরফলে ১৪ বছর ১১ মাস ২০ দিন বয়সে জিএমের ২য় নর্ম লাভ করে যুক্তরাষ্ট্র ও ইতালির সর্বকনিষ্ঠ গ্র্যান্ডমাস্টার হন ও হিকারু নাকামুরা'র গড়া মার্কিন রেকর্ড ভঙ্গ করেন।

কারুয়ানা ইতালি ও মার্কিন যুক্তরাষ্ট্র উভয় দেশের দ্বৈত নাগরিকত্বের অধিকারী। ফলে ফিদে অধিভুক্ত ইতালীয় অথবা মার্কন দাবা ফেডারেশনের পক্ষে অংশ নিতে পারেন। ২০০৫ থেকে ২০১৫ সাল পর্যন্ত ইতালির পক্ষে খেলেছেন তিনি। ১২ মে, ২০১৫ তারিখে ইউএসসিএফ ঘোষণা করে যে, তিনি ফেডারেশন পরিবর্তন করে মার্কিন যুক্তরাষ্ট্রের পক্ষে খেলবেন।

কারুয়ানা মার্কিন যুক্তরাষ্ট্র দাবা ফেডারেশনের (ইউএসসিএফ) বেনেফেক্টর লাইফ মেম্বার ও ১৯৯৮ সালে ৫ বছর বয়স থেকে ফেডারেশনের সদস্য।

খেলার ধরন
---------

কারুয়ানা আক্রমণাত্মক ভঙ্গিমায় খেলতেন। তার নিজের ভাষায়, আমি সর্বদাই আক্রমণধর্মী খেলায় অভ্যস্ত ছিলাম। প্রতিপক্ষের রাজাকে পাবার জন্য যেকোনো ঘুঁটি ছাড় দিতে আমি রাজী। কারুয়ানা পরিশ্রমী খেলোয়াড় হিসেবে পরিচিত। তিনি বলেছিলেন, প্রতিদিন শতশত খেলা হচ্ছে ও অনলাইনে তা পাওয়া যায়। প্রত্যেক খেলাই গুরুত্ববহন করে। এগুলোর বিশ্লেষণ, নতুন ধারণা খুঁজে পাওয়া ও নির্দিষ্ট খেলোয়াড়ের মাঝে প্রয়োগ করার ক্ষমতা থাকতে হবে। ম্যাগনাস কার্লসেন সম্পর্কে তিনি মন্তব্য করেন যে, প্রতিপক্ষের শক্তিমত্তা ও দূর্বলতার বিষয়ে তার গভীর জ্ঞান রয়েছে। কিছু জায়গায় তার সাথে আপনি প্রতিদ্বন্দ্বিতা করতে চাইবেন না। পণের অবস্থান ঠিক রাখতে তিনি যন্ত্রের ন্যায় কাজ করে থাকেন। অন্যান্য খেলোয়াড়ের ন্যায় তিনিও আত্মবিশ্বাসবিহীন অবস্থায় খেলে থাকেন।

তথ্যসূত্র
---------

1. ↑  "Fabulous Fabiano"। *chessbase.com*। ২০০৩-০৫-১৯। সংগ্রহের তারিখ ২০১৩-০৬-২৬।
2. 1 2 3  "Who was the future GM? Fabiano Caruana, Italy's top grandmaster!"। *chessbase.com*। ২০০৭-১০-১৮। সংগ্রহের তারিখ ২০১৩-০৫-৩০।
3. 1 2  "Fabiano Caruana: "A lot of hard work...""। *whychess.com*। ২০১২-০৮-২৫। ২০১৩-০৫-২৯ তারিখে মূল থেকে আর্কাইভ করা। সংগ্রহের তারিখ ২০১৩-০৬-০১।
4. ↑  "Interview with GM Chuchelov - Caruana's Coach"। *chessbase.com*। ২০১৪-০৯-০৭। সংগ্রহের তারিখ ২০১৪-১০-১৯।
5. ↑  "Fabiano Caruana – youngest US and Italian GM in history"। *chessbase.com*। ২০০৭-০৭-২০। সংগ্রহের তারিখ ২০০৯-০৪-০১।
6. ↑  Caruana switching back to U.S.A. Chessbase, May 12, 2015
7. ↑  "United States Chess Federation Benefactor Members", *United States Chess Federation*, ২০১৪-০৪-৩০, সংগ্রহের তারিখ ২০১৪-০৫-০২ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
8. 1 2  "Grandmaster Clash"। *slate.com*। ২০১৪-০৯-১৮। সংগ্রহের তারিখ ২০১৪-০৯-১৮।

আরও দেখুন
---------

* ফিদে
* হু ইফান
* ম্যাগনাস কার্লসেন

বহিঃসংযোগ
---------


উইকিমিডিয়া কমন্সে **ফাবিয়ানো কারুয়ানা** সংক্রান্ত মিডিয়া রয়েছে।

* Fabiano Caruana – official Website
* চেজগেমস.কম-এ ফাবিয়ানো কারুয়ানার খেলোয়াড় প্রোফাইল এবং গেমস (ইংরেজি)
* ফেসবুকে ফাবিয়ানো কারুয়ানা উইকিউপাত্তে এটি সম্পাদনা করুন
* টুইটারে ফাবিয়ানো কারুয়ানা উইকিউপাত্তে এটি সম্পাদনা করুন
* ইন্টারনেট চেজ ক্লাবে ফাবিয়ানো কারুয়ানার খেলোয়াড় প্রোফাইল (ইংরেজি)
* চেজ.কমে ফাবিয়ানো কারুয়ানার খেলোয়াড় প্রোফাইল (ইংরেজি)
* Fabiano Caruana at 365Chess.com
* Edward Winter's "Books about Leading Modern Chessplayers" (Chess Notes Feature Article)

### প্রাতিষ্ঠানিক সংযোগ

* ফিদে সাইটে ফাবিয়ানো কারুয়ানার রেটিং কার্ড (ইংরেজি)

### সংবাদ ও স্বাক্ষাৎকার

* Biography from Chessbase.com
* "Being a Grandmaster Is Tough When You Are Not Quite 15 "*The New York Times*, 29 July 2007
* "A Chess Player's Challenge: Opponents His Own Age" *The New York Times*, 17 May 2003
* 2007 Italian Championship interview from Chessbase.com
* "Fabulous Fabiano", by Macauley Peterson, *Chess Life*, January 2008, pp. 30–35.
* Caruana: "L'anno prossimo voglio giocare nel torneo A!" PDF (7.72 MB) – by Janis Nisii, Torre & Cavallo Scacco!, February 2008, pp. 5–9 (ইতালীয়)

| স্বীকৃতি |
| --- |
|
| পূর্বসূরীহিকারু নাকারুমা | **মার্কিন যুক্তরাষ্ট্রের সর্বকনিষ্ঠ গ্র্যান্ডমাস্টার**২০০৭-২০০৯ | উত্তরসূরীরে রবসন |
|
|
| পূর্বসূরীমিশেল গোদেনা | **ইতালীয় দাবা চ্যাম্পিয়ন**২০০৭-২০০৮ | উত্তরসূরীলেক্সি অর্তেগা |
|
|
| পূর্বসূরীলেক্সি অর্তেগা | **ইতালীয় দাবা চ্যাম্পিয়ন**২০১০-২০১১ | উত্তরসূরীআলবার্তো ডেভিড |
|
|
| পূর্বসূরীম্যাগনাস কার্লসেন | **সিঙ্কুফিল্ড কাপ চ্যাম্পিয়ন**২০১৪ | উত্তরসূরীলেভন আরোনিয়ান |
|
|
| পূর্বসূরীভ্লাদিমির ক্রামনিক | **ডর্টমুন্ড স্পার্কাসেন চ্যাম্পিয়ন**২০১২ | উত্তরসূরীমাইকেল অ্যাডামস |
|
|
| পূর্বসূরীমাইকেল অ্যাডামস | **ডর্টমুন্ড স্পার্কাসেন চ্যাম্পিয়ন**২০১৪-২০১৫ | উত্তরসূরীনির্ধারিত হয়নি |
|
|
| পূর্বসূরীহিকারু নাকারুমা | **মার্কিন যুক্তরাষ্ট্র দাবা চ্যাম্পিয়ন**২০১৬ | উত্তরসূরীনির্ধারিত হয়নি |
|

| * দে
* স
ফিদে গ্রাঁ প্রি |
| --- |
| পুরুষ | 
* ২০০৮-১০ (আরোনিয়ান)
* ২০১২-১৩ (তোপালভ)
* ২০১৪-১৫ (কারুয়ানা)
* ২০১৬-১৭

 |
| প্রমিলা | 
* ২০০৯-১১ (হু ইফান)
* ২০১১-১২ (হু ইফান)
* ২০১৩-১৪ (হু ইফান)
* ২০১৫-১৬

 |